Egy félidõ parádé után összeomlott a Gyõr a BL-elõdöntõben
A rémálomszerû második félidõ miatt 35-31-re kikapott a Gyõri Audi ETO KC a román Oltchim Valcea otthonában a nõi kézilabda Bajnokok Ligája elõdöntõjének elsõ mérkõzésén, így nehéz helyzetbõl várhatja a szombaton, Veszprémben rendezendõ visszavágót. Az elsõ tíz percben együtt haladt a két együttes, majd a feljavuló védekezésnek köszönhetõen elléptek a vendégek, és 17-13-as vezetéssel mehettek pihenni. A második félidõ elején könnyelmûvé vált az ETO, a hazaiak pedig 11-1-es rohamot produkáltak. A Gyõr a mérkõzés végére összeszedte magát, és négy gólra csökkentette a hátrányt.
Online közvetítés

Nõi BL, elõdöntõ, 1. mérkõzés:
Oltchim Valcea (román)-Gyõri Audi ETO KC 35-31 (13-17)
gól: Curea 7, Bradeanu 5, Vizitiu 5, Mechita 5, Özel 3, Managarova 3, Babeanu 2/2, Meirosu 2, Vetkova 2, Manea 1, illetve Görbicz 10/6, Amorim 9, Radicevic 4, Löke 4, Kovacsics 2, Lekic 1, Hornyák 1.

Bátran kezdett a Gyõr, 3-2-re vezetett, ám pillanatok alatt fordítottak a hazaiak, és sorozatban háromszor is betaláltak Lundénak. Amorim és Görbicz jó játékának köszönhetõen nem tudott meglépni a Valcea, amely kapust cserélt, és a 41 esztendõs Dinu két bravúrral mutatkozott be.

Negyedóra elteltével visszavette a vezetést az egyre jobban védekezõ ETO, a 18. percben, 9-6-os elõnyénél idõt kért a román bajnok. Az exgyõri Bradeanu tartotta a lelket a hazaiakban, majd Meirosu is felzárkózott hozzá, de így sem csökkent a különbség. Sõt, a szünetre még tovább nõtt, a félidõ utolsó támadása pedig egyenesen szenzációs volt. Hét másodperc volt hátra, a Gyõr idõt kért. Görbicz hozta fel a labdát, Amorimhoz passzolt, akire - mivel nagy lövõ - kihúzódtak a védõk, õ a szélrõl befutó Lekichez passzolt, aki háttal a kapunak, felugorva a lába között talált a hálóba! A gól tipikus példája volt annak a felszabadultságnak és játékosságnak, amelyet Karl Erik Böhn hozott a csapathoz.

A második félidõre viszont ebbõl nem sok maradt. A játékrészt Kovacsics szintén berepülõs, kínai figurás gólja vezette fel. Erre azonban sorozatban öttel válaszolt a Valcea, és egyenlített (18-18). Sõt, a 36. percben 21-19-re megléptek a románok, így nem volt meglepõ az idõkérés. A gödörbe került ETO-ban Lunde helyett Pálinger állt a kapuba, õ egy kicsivel többet tudott segíteni.

Negyedórával a vége elõtt már 29-22-re vezetett az Oltchim, ám a fáradtság jelei látszódtak játékosain, a Gyõr pedig fogcsikorgatva küzdött. Lassan csökkent a különbség, amikor 32-27-nél Hornyákot kiállították. Ezt a periódust túlélte a Böhn-alakulat, majd a hajrában még sikerült a továbbjutás szempontjából határesetnek minõsíthetõ négygólos hátrányra felzárkózni.

"Volt egy szörnyû negyedóránk, ami alatt a mennyországból a pokolra jutottunk" - mondta Karl Erik Böhn vezetõedzõ az MTI-nek. "Ekkor semmi sem sikerült, szerencsénk sem volt, ugyanakkor a Valcea hihetetlenül gyorsan játszott ebben a szakaszban. Ezzel együtt a négygólos hátrányt ledolgozhatónak tartom, nálam a 6-7 gólos vereség jelenti a határt a továbbjutás-kiesés kérdést illetõen. Bízom benne, hogy ideiglenes hazai pályánkon, Veszprémben minden rendben lesz, és akkor biztosan döntõsök leszünk. Nem aggódom emiatt! Amit az elsõ félidõben nyújtottunk, arra lehet alapozni, az utolsó negyedórában pedig azt is bebizonyítottuk, hogy nem törünk össze, és van tartása a csapatnak."

A visszavágó április 7-én 16 órakor lesz a Veszprém Arénában. A másik ágon a címvédõ, norvég Larvik a Buducsnoszt Podgoricával mérkõzik, az elsõ meccsen a montenegrói csapat idegenben 22-20-ra nyert szombaton, így közelebb került a döntõhöz.

Elõzõ

-   1
-   2

Következõ